*Likumprojekts*

**Grozījumi Finanšu konglomerātu likumā**

Izdarīt Finanšu konglomerātu likumā (Latvijas Republikas Saeimas un Ministru Kabineta Ziņotājs, 2005, 14.nr.; Latvijas Vēstnesis, 2012, 56. nr.; 2013, 106. nr.) šādus grozījumus:

1. Izteikt 1.panta 2.punktu šādā redakcijā:

“2) sektoru noteikumi — normatīvie akti, kas nosaka regulēto komercsabiedrību uzraudzību, jo īpaši Eiropas Parlamenta un Padomes 2013.gada 26.jūnija Regula (ES) Nr. 575/2013 par prudenciālajām prasībām attiecībā uz kredītiestādēm, un ar ko groza regulu (ES) Nr. 648/2012, Eiropas Parlamenta un Padomes 2019. gada 27. novembra Regula (ES) 2019/2033 par prudenciālajām prasībām ieguldījumu brokeru sabiedrībām un ar ko groza Regulas (ES) Nr. 1093/2010, (ES) Nr. 575/2013, (ES) Nr. 600/2014 un (ES) Nr. 806/2014, Kredītiestāžu likums, Ieguldījumu brokeru sabiedrību likums, Apdrošināšanas un pārapdrošināšanas likums, Finanšu instrumentu tirgus likums;”.

2. 5.pantā:

izteikt pirmās daļas 2.punktu šādā redakcijā:

“2) grupā ietilpstošo apdrošināšanas sektora komercsabiedrību maksātspējas kapitāla prasību īpatsvars visu grupā ietilpstošo finanšu sektora komercsabiedrību kapitāla prasību kopsummā.”;

izslēgt otrās daļas 2.punktā vārdus “maksātspējas normu un”;

izslēgt septītajā daļā vārdus “maksātspējas normas un”.

3. Papildināt Informatīvo atsauci uz Eiropas Savienības direktīvām ar 4.punktu šādā redakcijā:

“4) Eiropas Parlamenta un Padomes 2019.gada 27.novembra direktīvas (ES) 2019/2034 par ieguldījumu brokeru sabiedrību prudenciālo uzraudzību un ar ko groza Direktīvas 2002/87/EK, 2009/65/EK, 2011/61/ES, 2013/36/ES, 2014/59/ES un 2014/65/ES.”.

Finanšu ministrs J.Reirs

Hammers, 67095441

aivis.hammers@fm.gov.lv